Հավելված

Հայաստանի Հանրապետության

կառավարության 2023 թվականի

------------------------------ - Լ որոշման

Ծ Ր Ա Գ Ի Ր

«ՀԻԴՐՈՕԴԵՐԵՎՈՒԹԱԲԱՆՈՒԹՅԱՆ ԵՎ ՄՈՆԻԹՈՐԻՆԳԻ ԿԵՆՏՐՈՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԿՈՂՄԻՑ 2024-2026 ԹՎԱԿԱՆՆԵՐԻ ԸՆԹԱՑՔՈՒՄ ԿԱՏԱՐՄԱՆ ԵՆԹԱԿԱ ՊԵՏԱԿԱՆ ՆՇԱՆԱԿՈՒԹՅԱՆ ՀԻԴՐՈՕԴԵՐԵՎՈՒԹԱԲԱՆԱԿԱՆ ԱՇԽԱՏԱՆՔՆԵՐԻ

1. ԸՆԴՀԱՆՈՒՐ ՆՊԱՏԱԿԸ

1. Ծրագիրը մշակ­վել է «Հիդրոօդերևութաբանական գործունեու­թյան մասին» օրենքի, Համաշխարհային օդերևութաբա­նա­կան կազմակեր­պու­թյան (այսու­հետ` ՀՕԿ) կոնվենցիայի, Անկախ պետությունների հա­մագործակցության (այսուհետ` ԱՊՀ) «Հիդրոօդերևութաբանության բնագավառում փոխ­գոր­ծակ­ցության մասին» և «Անկախ պետությունների համագործակցության միջպետական հիդրոօդե­րևու­թաբանական ցանցի մասին» համաձայնագրերի դրույթների, Կառավարության 2019 թվականի դեկտեմբերի 12-ի N 1886-Լ, 2022 թվականի նոյեմբերի 3-ի N 1692-Լ, 2023 թվականի փետրվարի 2-ի N 174-Լ, 2023 թվականի հոկտեմբերի 5-ի N 1717-L որոշումներով շրջակա միջավայրի նախարարությանը վերապահված միջոցառումների հիման վրա:

2. Ծրագրով կանոնակարգվում են «Հայհիդրոմետ» ՊՈԱԿ-ի կողմից 2024-2026 թվա­կանների ընթացքում կատարման ենթակա պետական նշանակության հիդրոօդերևու­թա­բա­նական աշխատանքները` ուղղված հիդրոօդերևութաբանական երևույթների և պրո­ցեսների դիտարկումների պետական ցանցում իրականացվող մոնիթորինգի ար­դյուն­քում ստացվող տեղեկատվությամբ հասարակության, պետական կառավարման համակարգի մարմին­ների, տարածքային կառավարման և տեղական ինքնակառավարման մարմինների, իրա­վաբանական և ֆիզիկական անձանց պահանջմունքների բավարար­մանը՝ գիտակ­ցելով այդ տեղեկատվության կարևորությունը.

1) վտանգավոր հիդրոօդերևութաբանական պայմաններից, այլ բնական և տեխ­նածին բնույթի արտակարգ իրավիճակներից տնտեսության և բնակչության պաշտ­պա­նության,

2) տնտեսական և բնապահպանական բնույթի որոշումների ընդունման,

3) պետության հիդրոօդերևութաբանական անվտանգության ապահովման,

4) եղանակակլիմայական պայմանների, այլ հիդրոօդերևութաբանական և հելիո­երկրաֆիզիկական երևույթների համընդգրկուն փոփոխությունների ուսումնասիրման,

5) միջազգային հիդրոօդերևութաբանական ցանցի հետ «Հայհիդրոմետ» ՊՈԱԿ-ի գործունեության միասնականացման և այլ հարցերում:

3. Ծրագիրը կազմվել է` հիմք ընդու­նելով Կառավարության 2023 թվականի հունիսի 29-ի N 1082-Ն որոշ­մամբ հաստատված` Հայաստանի Հանրապետության 2024-2026 թվականների պետակ­ան միջ­նաժամկետ ծախսերի ծրագրով այդ աշխատանքների համար նախատեսված ֆին­ան­սա­վորման կողմնորոշիչ չափաքանակներն ու ծավալները, ներառելով նաև լրացուցիչ ֆինանսավորման պահանջ տարեկան 45000,0հազար դրամի չափով:

4. Ծրագրում օգտագործված հիմնական հասկացություններն ունեն նույն իմաստը, որոնք ներկայացված են «Հիդրոօդերևու­թաբանական գործունեության մասին» օրենքում:

2. ԾՐԱԳՐԻ ԻՐԱԿԱՆԱՑՄԱՆ ՆՊԱՏԱԿԸ

5. «Հայհիդրոմետ» ՊՈԱԿ-ն ապահովում է Հայաստանի Հանրապետության պե­տական կառավարման համակարգի մարմիններին, տարածքային կառավարման և տեղական ինքնա­կառավարման մարմին­ներին, բնակչությանը, տնտեսության տարբեր ճյուղերին հիդրոօ­դերևու­թա­բա­նա­կան փաստացի պայմանների և դրանց սպասվող փոփոխություն­ների, կլիմայի ներ­կա և ապագա վիճակի մասին տեղեկատվությամբ`

1) անբարենպաստ հիդ­րո­օդե­րևութաբանական պայմաններից բնակչությանը և տնտեսությունը պաշտպանելու նպատակով,

2) մարդ­կանց կյանքին և սեփականությանն սպառնացող վտանգի և հնարավոր վնասի նվա­զեցման նպատակով,

3) շրջակա միջավայրի վրա մարդու բացասական ազդեցության կանխար­գել­ման միջոցա­ռում­ների իրականացման նպատակով:

3. ՕԴԵՐԵՎՈՒԹԱԲԱՆԱԿԱՆ ԴԻՏԱՐԿՈՒՄՆԵՐ

6. Հանրապետության տարածքում` մթնոլորտում և գետնի մակերևույթին տեղի ունեցող ֆիզիկական երևույթների ուսումնասիրման նպատակով՝ 45 օդերևութա­բա­նա­կան կա­յան­ներում լրիվ ծրա­գրով, միաժամանակ դիտարկումներ են իրականացվելու 49 ավտոմատ օդերևութաբանական կայաններում, իսկ 24 հիդրոլոգիական դիտա­կե­տերում` կրճատ ծրագրով (միայն օդի ջերմաս­տիճանի, տեղումների, մթնոլորտային երևույթների և ձյան բարձրության), Համաշխար­հային օդերևութաբանական կազմակեր­պության կողմից սահմանված կարգով և մի­ջազ­գային ստանդարտներին համապա­տաս­խան Գրինվիչի ժամանակով ժամը 00:00–ին, 03:00–ին, 06:00–ին, 09:00–ին, 12:00–ին, 15:00–ին, 18:00–ին և 21:00–ին, իսկ մթնոլորտային երևույթների և եղանակի վիճակի նկատմամբ` շուրջօրյա դիտարկումների իրականացում հետևյալ օդերևութաբա­նական տարրերի նկատմամբ՝

| **Աշխատանքների (տարրերի) անվանումները** | **Ամրագրման հաճախականությունը և (կամ) ժամկետը** | **Կայանների քանակը** |
| --- | --- | --- |
| 1. Օդի ջերմաստիճան՝ | շուրջօրյա, յուրաքանչյուր 3 ժամը մեկ անգամ | 45 կայաններում |
| ա. նվազագույն |
| բ. առավելագույն |
| գ. ժամկետային |
| 1. Հողի մակերևույթի ջերմաստիճան՝ | շուրջօրյա, յուրաքանչյուր 3 ժամը մեկ անգամ | 42 կայաններում |
| ա. նվազագույն |
| բ. առավելագույն |
| գ. ժամկետային |
| 1. Հողի ջերմաստիճանը 5, 10, 15, 20 սմ խորությունների վրա | շուրջօրյա, յուրաքանչյուր 3 ժամը մեկ անգամ | 21 կայաններում |
| 1. Հողի 20, 40, 80 (կամ 60), 120 (կամ 100) սմ խորությունների ջերմաստիճանը | տարվա տաք ժամանակա­շրջանում՝ յուրաքանչյուր 3 ժամը մեկ անգամ, ցուրտ ժամանակաշրջանում՝ օրական 1 անգամ | 3 կայաններում՝ Երևան Ագրո, Մարտունի, Վանաձոր |
| 1. Քամի՝ | շուրջօրյա, յուրաքանչյուր 3 ժամը մեկ անգամ | 45 կայաններում |
| ա. ուղղությունը դիտաժամին |
| բ. միջին արագությունը դիտաժամին |
| գ. առավելագույն արագությունը դիտաժամին |
| դ. առավելագույն պոռթկումը դիտաժամերի միջև |
| 1. Տեսանելիություն՝ | շուրջօրյա, յուրաքանչյուր 3 ժամը մեկ անգամ | 45 կայաններում |
| 1. Ամպամածություն՝ | շուրջօրյա, յուրաքանչյուր 3 ժամը մեկ անգամ | 45 կայաններում |
| ա. ամպամածության քանակը |
| բ. ամպերի ձևերը (տեսակները) |
| գ. ամպերի բարձրությունը |
| 1. Եղանակի բնութագիրը | շուրջօրյա, յուրաքանչյուր 3 ժամը մեկ անգամ | 45 կայաններում |
| ա. դիտաժամին |
| բ. դիտաժամերի միջև |
| 1. Դիտված մթնոլորտային երևույթները | շուրջօրյա, յուրաքանչյուր 3 ժամը մեկ անգամ | 45 կայաններում |
| ա. երևույթի սկիզբը |
| բ. ավարտը |
| գ. ինտենսիվությունը |
| 1. Օդի խոնավությունը՝ | շուրջօրյա, յուրաքանչյուր 3 ժամը մեկ անգամ | 45 կայաններում |
| ա. հարաբերական խոնավություն |
| բ. հագեցման պակասորդը |
| գ. ջրային գոլորշու առաձգականությունը |
| դ. ցողի կետը |
| 1. Մթնոլորտային ճնշումը՝ | շուրջօրյա, յուրաքանչյուր 3 ժամը մեկ անգամ | 45 կայաններում |
| ա. կայանի բարձրության վրա |
| բ. ծովի մակարդակի կամ համապատասխան իզոբարական մակերևույթի վրա |
| գ. բարոմետրական տենդենցի բնույթը և չափը |
| 1. Տեղումների քանակը | օրական 2 անգամ | 45 կայաններում |
| 1. Գոլորշացումը | օրական 4 անգամ | 7 կայաններում |
| 1. Ձնածածկույթի՝ |  |  |
| ա. բարձրությունը | օրական 1 անգամ | 45 կայաններում |
| բ. շրջապատի ձնածածկվածության աստիճանը |
| գ. խտությունը | տասնօրյակը մեկ | 38 կայաններում |
| դ. ջրի պաշարը |
| 1. Վտանգավոր մթնոլորտային երևույթների բնութագիրը | շուրջօրյա | 45 կայաններում |
| ա. սկիզբը |
| բ. ավարտը |
| գ. ինտենսիվությունը |
| 1. Սառցակալումը (մերկասառույց, ջինջառ) | երևույթի առկայության դեպքում ոչ պակաս, քան 1,5 ժամը մեկ անգամ | 3 կայաններում՝ Գյումրի, Անանուն լեռնանցքի, Պուշկինի լեռնանցքի |
| ա. սկիզբը |
| բ. ավարտը |
| գ. ինտենսիվությունը |
| 1. Արևափայլի տևողությունը | ըստ տևողության՝ 1-3 անգամ | 27 կայաններում |
| 1. Հողի մակերևույթի վիճակը | օրական 1 անգամ | 45 կայաններում |

**4. ԱԵՐՈԼՈԳԻԱԿԱՆ ԴԻՏԱՐԿՈՒՄՆԵՐ**

7. Երևանի աերոլոգիական կայանում օրական մեկ անգամ մթնոլորտի ռադիո­զոնդարկման իրականացում Գրինվիչի ժամանակով 00 ժամին՝ մինչև 30 կմ բարձ­րու­­թյան մթնոլորտի տարբեր շերտերի հիմնական օդերևութաբանական պարամետրերի` ջեր­մաս­տիճանի, խոնավության, ճնշման, քամու ուղղության և արագության ուսումնա­սիր­ման նպատակով:

**5. ՀԵԼԻՈԵՐԿՐԱՖԻԶԻԿԱԿԱՆ ԴԻՏԱՐԿՈՒՄՆԵՐ**

8. Ակտինոմետրիական շուրջօրյա դիտարկումների իրականացում 3 կայան­նե­րում (Երևան, Մարտունի, Սևան,)` օրվա ցերեկային ժամերին` 3 ժամը մեկ անգամ (Գրինվիչի ժամանակով ժամը 06.30, 09.30, 12.30, 15.30, 18.30), գիշերային ժամերին` մեկ անգամ (Գրինվիչի ժամա­նա­կով ժամը 21.30-ին), արեգակի և երկրի ճառագայթման հաշվեկշռի բաղադրիչների վերաբեր­յալ` ուղիղ ճառագայթման, ցրված ճառագայթման, անդրադարձված ճառա­գայթ­ման, գումարային ճառագայթման հաշվեկշռի, մակերևույթի ալբեդոյի ուսումնա­սիր­ման նպատակով:

9. Օզոնոմետրիական դիտարկումների իրականացում Ամբերդի դժվարամատչելի օդերևութաբանական կայանում՝ Դոբսոնի սպեկտրաֆոտոմետրով, օրվա ցերե­կային ժամերին պարզ երկնքի դեպքում` 3-5 անգամ:

**6. ԱԳՐՈՕԴԵՐԵՎՈՒԹԱԲԱՆԱԿԱՆ ԴԻՏԱՐԿՈՒՄՆԵՐ**

10. Ագրոօդերևութաբանական դիտարկումների իրականացում օդերևութաբանական ցանցի 37 կա­յան­­ներում` 31 գյուղատնտեսական մշակաբույսերի վրա, խոտհարքներում և արոտա­վայ­րերում, ըստ ստորև բերված աղյուսակի՝

| **Աշխատանքների (տարրերի) անվանումները** | **Ամրագրման հաճախականությունը**  **և (կամ) ժամկետը** |
| --- | --- |
| 1. ՎԵԳԵՏԱՑԻՈՆ ՇՐՋԱՆՈՒՄ | |
| 1)Բույսերի զարգացման փուլերի որոշում | 2 օրը մեկ անգամ (40 կայան) |
| 2) Բույսերի բարձրության որոշում | 10 օրը մեկ անգամ (19 կայան) |
| 3) Բույսերի խտության որոշում (1 քառ. մ վրա) | 3-5 անգամ (25 կայան) |
| 4) Բույսերի վիճակի և դաշտի մոլախոտային   աղտոտվածության որոշում | 10 օրը մեկ անգամ (41 կայան) |
| 5) Բերքատվության տարրերի որոշում | տարին 3 անգամ (22 կայան) |
| 6. Բերքի կառուցվածքի որոշում | տարին 1 անգամ (22 կայան) |
| 7) Հողի վերին շերտերի (0-5 սմ) վիճակի  որոշում` աչքաչափային մեթոդով | հարակից չոռոգվող տարածք-ներում, ամեն օր (15 կայան) |
| 8) Հողի խոնավության գործիքային որոշում | ամիսը 3 անգամ (2 կայան) |
| 9) Հողի խոնավության որոշում 9 կայաններում՝ մինչև 1 մ խորության 5 մակարդակների վրա | ըստ ստանդարտներով սահման-ված ժամկետների (10 կայան) |
| 10) Ջերմասեր մշակաբույսերի հողի վարելաշերտի  ջերմաստիճանի որոշում | 1 ամսվա ընթացքում, 2 օրը մեկ անգամ (20 կայան) |
| 11) Հողի կեղևակալվածության որոշում | 1 ամսվա ընթացքում, 2 օրը մեկ անգամ (20 կայան) |
| 12) Մշակաբույսերի վնասվածության որոշում՝ պայմանավորված օդերևու­թա­բանական անբարենպաստ պայմանների ազդեցությամբ | երևույթի առկայության դեպքում |
| 13) Արոտավայրերում խոտածածկի և հողի վերին շերտի պայմանների որոշում | արածեցման սեզոնում, 10 օրը մեկ անգամ (7 կայան) |
| 14) Պտղատուների վիճակի հետազոտություն | 1 անգամ գարնանը` ծաղկման և պտղակալման ժամանակաշրջանում (30 կայան) |
| 15) Ակտիվ և էֆեկտիվ ջերմաստիճանների որոշում ծառերի ծաղկման ժամանակաշրջանում | 1 անգամ գարնանը` ծաղկման ժամանակաշրջանում (8 կայան) |
| 2. ՈՉ ՎԵԳԵՏԱՑԻՈՆ ՇՐՋԱՆՈՒՄ | |
| 1) Աշնանացան ցորենի և ցանովի խոտաբույսերի կենսունակության որոշում | 2 անգամ ` հունվարին և փետրվարին (20 կայան) |
| 2) Պտղատուների ճյուղերի կենսունակության որոշում | -180C ցածր ջերմաստիճանների դեպ­քում` անմիջապես, մարտ ամսին` պարտադիր կարգով (30 կայան) |
| 3) Աշնանացան ցորենի թփակալման հանգույցի  ջերմաստիճանի որոշում | ձմռան ընթացքում (1 կայան) |
| 4) Հողի սառածության և (կամ) հալվածության խորության որոշում | ձմռան ընթացքում, (4 կայան) |

**7. ՌԱԴԻՈԼՈԳԻԱԿԱՆ ԴԻՏԱՐԿՈՒՄՆԵՐ**

11. Հիդրոօդերևութաբանական ցանցի 20 օդերևութաբանական կայան­նե­րում ռադիոլոգիական իրավիճակի վերաբերյալ ամեն օր, Գրինվիչի ժամանակով ժամը 06.00-ին և ժամը 18.00-ին իրականացնել գամմա ֆոնի չափումներ: Երևանյան լաբորա­տո­րիա­յում իրականացնել մթնոլորտից երկրի մակերևույթի վրա տեղացող ռադիոակտիվ փոշու խտության ամե­ն­օր­յա չափումներ:

12. Իրականացնել օդերևութաբանական կայաններից բերված հողի նմուշների գումարային բետտա-ակտիվության չափումներ:

13. Իրականացնել ատոմակայանի շրջակայքից (Մեծամոր գետից) բերված ջրի նմուշ­ներում կոշտ մնացորդների գումարային բետտա-ակտիվության չափումներ:

**8.ՀԻԴՐՈԼՈԳԻԱԿԱՆ ԴԻՏԱՐԿՈՒՄՆԵՐ**

14․ Հիդրոլոգիական ռեժիմային ուսումնասիրությունների իրականացում յոթ գետա­վազանային (Դեբեդ, Աղստև, Ախուրյան, Մեծամոր-Քասախ, Սևան–Հրազդան, Արփա, Հարավային) հիդրոլո­գիա­կան կայանների 80 գետային, 2 ջրանցքների (Արփա-Սևան ջրատար, Հրազդան հիդրոէլեկտրակայանի ուղղաթեք ջրանցք) 5 ջրամբարային (Արփի լճի, Ախուրյանի, Ապարանի, Մարմարիկի և Ազատի) և 4 լճային (Սևանա լճի) դիտակետերում, ինչպես նաև Արաքս-Սուրմալու, Ախուրյան-Հայկաձոր և Ախուրյան-Բագարան հիդրո­լոգիական դիտակետերում Թուրքիայի Հանրապետության մասնագետների հետ համա­տեղ ջրաչափական աշխատանքների կատարում, ըստ ստորև բերված աղյուսակի՝

| **Աշխատանքների (տարրերի) անվանումները** | **Ամրագրման հաճախականությունը**  **և (կամ) ժամկետները** |
| --- | --- |
| 1) գետերում` |  |
| ա. ջրի ելքը | վարարման շրջանում ամսական 3-4 անգամ, մյուս ամիսներին` 1-2 անգամ |
| բ. ջրի մակարդակը | յուրաքանչյուր 12 ժամը մեկ անգամ |
| գ. ջրի և օդի ջերմաստիճանը | յուրաքանչյուր 12 ժամը մեկ անգամ |
| դ. սառցային երևույթները | յուրաքանչյուր 12 ժամը մեկ անգամ (երևույթի առկայության դեպքում) |
| 2) Սևանա լճի ջրի ջերմաստիճանը տարբեր խո­րու­թյուններում, ալիքավորման աստիճանը, ջրի թափանցելիության սահմանը, քամու արագությունը, օդի ջերմաստիճանը և ջրային գոլորշու պարցիալ ճնշումը | առնվազն ամսական 1 անգամ |
| 3) գոլորշացման դիտարկումներ 5 օդերևութաբանական կայաններում (Վանաձոր, Օձուն, Սևան, Վարդենյաց, Մարտունի) | շուրջօրյա` 4 ժամը մեկ անգամ |
| 4) Սևանա լճի 4 դիտակետերում (Սևան թկղզ., Շորժա, Կարճաղբյուր, Մարտունի) |  |
| ա. լճի ջրի մակարդակը | յուրաքանչյուր 12 ժամը մեկ անգամ |
| բ. ջրի ջերմաստիճանը | յուրաքանչյուր 12 ժամը մեկ անգամ |
| գ. օդի ջերմաստիճանը | յուրաքանչյուր 12 ժամը մեկ անգամ |
| դ. սառցային երևույթները | յուրաքանչյուր 12 ժամը մեկ անգամ (երևույթի առկայության դեպքում) |
| 5) Արփի լճի, Ախուրյանի, Ապարանի, Ազատի, Մարմարիկի ջրամբարներում` |  |
| ա. ջրի ջերմաստիճանը | յուրաքանչյուր 12 ժամը մեկ անգամ |
| բ. ջրի ծավալը | յուրաքանչյուր 12 ժամը մեկ անգամ |
| գ. ջրի մակարդակը | յուրաքանչյուր 12 ժամը մեկ անգամ |
| դ. սառցային երևույթները | յուրաքանչյուր 12 ժամը մեկ անգամ (երևույթի առկայության դեպքում) |

**9. ԳԻՏԱՀԵՏԱԶՈՏԱԿԱՆ ԱՇԽԱՏԱՆՔՆԵՐ, ԿԼԻՄԱՅԱԿԱՆ ՈՒՍՈՒՄՆԱՍԻՐՈՒԹՅՈՒՆՆԵՐ ԵՎ ՎԵՐԼՈՒԾՈՒԹՅՈՒՆՆԵՐ**

15. 2024-2026 թվականների ընթացքում նախատեսվում են գիտահետազոտական աշխատանքների իրականացման շրջանակներում՝

1) վերլուծել Հայաստանի Հանրապետության տարածքի եղանակակլիմայական պայմանները ձևավորող սինօպտիկական պրոցեսների փոփոխությունները վերջին տասնամյակում, բացահայտել այդ պրոցեսների ցիկլայնությունը, եղանակի սեզոնային կանխատեսումների մեջ օգտագործելու համար,

2) վերլուծել և առանձնացնել երաշտային պայմաններ ձևավորող սինօպտիկական պրոցեսների հաճախականության փոփոխությունը վերջին տասնամյակում, քարտեզագրել տեղումնազուրկ օրերի թիվը յուրաքանչյուր պրոցեսի ազդեցության դեպքում,

3) ուսումնասիրել հանրապետությունում ուշ գարնանային ցրտահարությունների հաճախակիացման պատճառները,

4) ուսումնասիրել կարկտաբեր ամպերի առաջացման գենետիկական, մորֆոլոգիական կառուցվածքը Հայաստանի Հանրապետության տարածքում, բացահայտել կարկտաբեր ամպերի շարժման ուղղության առանձնահատկությունները, լեռնազանգվածների վրա նրանց զարգացման կամ թուլացման տենդենցը,

5) գնահատել տեղատարափ անձրևների դեպքերի փոփոխությունը վերջին տասնամյակում և բացահայտել դրա պատճառները, կատարել դրանց առաջացման սինօպտիկական պրոցեսների դասակարգում,

6) շարունակել վերլուծել և առանձնացնել ուժեղ քամիներ առաջացնող սինօպտիկական պրոցեսների հիմնական տիպերը և ենթատիպերը Հայաստանի Հանրապետության տարածքում, հատուկ ուշադրություն դարձնելով ներզանգվածային ամպրոպների ժամանակ առաջացող ուժեղ փոթորկանքներին,

7) փորձարկել և գնահատել տարբեր մեծությամբ քայլերով եղանակի կանխատեսման թվային մոդելների արդարացման աստիճանը,

8) ներդնել ագրոօդերևութաբանական կանխատեսումների թվային մեթոդներ և ծրագրային փաթեթներ, հիմքը դնելով երաշտային երևույթներ առաջացնող օդերևութաբանական երևույթների մոդելավորումը,

9) վերլուծել և ամփոփել նախորդ տարվա դիտարկումների հավաքագրված տվյալ­ները, կազմել Հայաստանի Հանրապետության տարածքի տարվա կլիմայական նկարագիրը, հաշվետվություն ներկայացնել ՀՕԿ-ի VI տարածաշրջանային ասոցիացիայի տարա­ծաշրջանային կենտրոնին և Հայաստանի Հանրապետության ազգային վիճակա­գրա­կան ծառայությանը,

10) իրականացնել Հայաստանի տարածքի կլիմայական (ամսական, սեզոնային և տարեկան) հիմնական տարրերի՝ միջին, առավելագույն, նվազագույն ջերմաստիճան­ների և տեղումների քանակի և նորմայից դրանց շեղումների վերլուծություն՝ քարտեզագրելով ստացված արդյունքները,

11) ապահովել մոնիթորինգի արդյունքների անգլերեն տարբերակի տրամադրումը Գերմանիայի եղանակի ծառայությանը` ՀՕԿ-ի Եվրոպայի տարածաշրջանի կլիմայական մոնիթորինգի համակարգի կայքում տեղադրելու համար,

12) վերանայել կլիմայական բոլոր հարաչափերի նորմերը, ավելացնելով նախորդ տարվա դիտարկումների տվյալները, միաժամանակ իրականացնելով որակի կառավարում՝ ապահովելու շարքերի համասեռությունը,

13) ըստ գործող օդերևութաբանական կայանների (որոնք ունեն դիտարկումների շարունակական պատմական շարքեր) վերջին 30 տարիների ընթացքում կարկտի միջին և առավելագույն օրերի թվի հաշվարկներ,

14) գնահատել ջերմային կղզիների ազդեցությունը խոշոր քաղաքներում՝ օգտագործելով փաստացի և արբանյակային դիտարկումների տվյալները,

15) բարելավել Հայաստանի Հանրապետության տարածքում ջերմային և ցուրտ ալիքների հաշվարկային մեթոդիկան և գնահատել այդ ինդեքսների դինամիկան,

16) Հայաստանի Հանրապետության գիտությունների ազգային ակադեմիայի ինֆորմատիկայի և ավտոմատացման պրոբլեմների ինստիտուտի հետ համատեղ գնահատել կլիմայի փոփոխության միջկառավարական խմբի կողմից առա­ջարկ­ված գլոբալ կլիմայական մոդելների տարածաշրջանային կլիման վերարտադրելու ունակությունը,

17) գիտությունների ազգային ակադեմիայի ինֆորմատիկայի և ավտոմատացման պրոբլեմների ինստիտուտի հետ համատեղ իրականացնել ուսումնասիրություններ գլոբալ կլիմայական մոդելների տեղայնացման ուղղությամբ՝ կիրառելով բարձր լուծաչափի տարածաշրջանային կլիմայական մոդելներ,

18) բարելավել եղանակի թվային հետազոտման և կանխատեսման (WRF) մոդելի արդյունքները կոնվեկցիոն պրոցեսների համար՝ փորձարկելով տարբեր միկրոֆիզիկական և կոնվեկտիվ պարամետրիզացիաների սխեմաներ,

19) իրականացնել Հայաստանի Հանրապետության տարածքում երաշտային պայ­մանների տասնօրյակային, ամսական և սեզոնային մոնիթորինգ՝ օգտագործելով նաև բուսականության աճի գնահատման արբանյակային տեղեկատվությունը: Ներդնել տեղումների ստանդարտացված, բուսականության աճի գնահատման, բու­սականության վիճակի միջին սահմանային, արբանյակային ինդեքսները՝ Հայաստանի տարածքում երաշտի գնահատման համար,

20) հաշվարկել և գնահատել կլիմայական էքստրեմումների ինդեքսները Հայաստանի Հանրապետության համար և դրանց դինամիկան՝ պայմանավորված կլիմայի փոփոխությամբ,

21) իրականացնել գարնանային և աշնանային ցրտահարությունների, դրանց ինտեն­սիվության, դիտման ժամկետների գնահատում և քարտեզագրում՝ օգտագործելով Աշխարհագրական տեղեկատվական համակարգի քար­­տեզագրման տեխնոլոգիաները,

22) վերլուծել Հայաստանի Հանրապետության տարածքում արեգակնային ճառագայթման արբանյակային տվյալները և դրանց ճշտությունը՝ օգտագործելով օդերևութաբանական կայաններում իրականացված դիտարկումների տվյալները,

23) գնահատել կլիմայի փոփոխության ազդեցությունը ձնածածկույթի ձևավորման և քայքայման ժամկետների վրա,

24) առանձին էկոհամակարգերի (անտառ, գյուղատնտեսական հողահան­դակ­ներ, արոտավայրեր) համար գնահատել միկրոկլիմայական պատկերներ և դրանց բնութագրիչների փոփոխության միտումները՝ կիրառելով նաև բուսակա­նու­թյան աճի գնահատման, բուսականության վիճակի միջին սահմանային և այլ արբան­յա­կային ինդեքսների տվյալները՝ գնահատելով էկոհամակարգերի խոցելիությունը,

25) ներդնել և տեղայնացնել լեռնային երկրներում փորձարկված հիդրոլոգիական մոդելներ, ելնելով դիտարկումների տվյալների առկայությունից,

26) Հայաստանի Հանրապետության գիտությունների ազգային ակադեմիայի երկրաբանական գիտությունների ինստիտուտի հետ համագործակցության շրջանակներում մշակել և ներդնել Հայաստանի Հանրապետության տարածքում ձնածածկ տա­րածք­ների քարտեզների կազմման, արբանյակային տեղեկատվության կիրառմամբ ձնածածկույթի մոնիթորինգի գործիքակազմ-ծրագրային փաթեթ, գարնանային վարարումների ժամանակահատ­վա­ծում հոսքի ծավալների կանխատեսումների արդարացվածության բարձրացման նպա­տակով,

27) հիմնել գետավազանային հիդրոլոգիական կայաններից տեղե­կատվության փոխանցման առցանց համակարգ՝ օպերատիվ հիդրոլոգիական տեղեկատվության սպասարկման կա­տարելագործման նպատակով,

28) լրամշակել և կատարելագործել Սևանա լճի մակարդակի փոփոխության, գետային ներհոսքի, լճից գոլորշացման և դիտարկվող հինգ ջրամբարների առավելագույն լցվածության կանխատեսումների մեթոդիկաները,

29) ներդնել մեզոմասշտաբ հիդրոլոգիական մոդելը (mHM) Սևանա լճի գետային ներհոսքի և ավազանի առանձին գետերի հոսքի հաշվարկման համար,

30) շարունակել «Մերձավոր Արևելքի և Սևծովյան տարածաշրջանի երկրներում հանկարծահաս հեղեղումների կառավարում» համակարգի միջոցով ստացվող արդյունքների կիրառումը հանկարծահաս հեղեղումների կան­խատեսման և անբարենպաստ ու վտանգավոր իրավիճակների վերաբերյալ նախա­զգուշացումների կազմման համար, ապահովելով համակարգի թարմացումներին համարժեք կարողությունների զարգացմանն ուղղված աշխատանքները,

31) գնահատել գետավազաններում սակավաջրության գնահատման համար ՀՕԿ-ի կողմից առաջարկվող ինդեքսների կիրառման հնարավորությունները Հայաստանի գետերի համար, ներդնել ընտրված ինդեքսների հաշվարկման եղանակներ և ապահովել կարողությունների զարգացում այդ ուղղությամբ,

32) կազմել և տպագրել «Հայաստանի Հանրապետության մակերևութային ջրային ռեսուրսների ամենամյա տվյալներ» հիդրոլոգիական ամենամյա տարեգիրը,

33) կազմել և տպագրել Ջրային մակերևույթներից գոլորշացման վերաբերյալ ամենամյա ամփոփագիրը,

34) հիմնական հիդրոլոգիական բնութագրիչների հաշվարկներ,

35) բազմաշերտհիդրոօդերևութաբանական քարտեզների, աղյուսակների, գրա­ֆիկների կազմում, առանձին քարտեզների ներկայացում ինտերնետում,

36) շարունակաբար ուսումնասիրել հիդրոօդերևութաբանական տվյալներով պե­տա­կան կառավարման մարմիններին և այլ շահառուներին տրամադրվող տեղեկատվու­թյան որակը՝ բարելավելով այն օգտագործելով քարտեզներ, գրաֆիկներ, մետեոգրամ­ներ, առավել հասցեական և պարզ տեղեկատվություն,

37) մշակել տարբեր ծրագրերում կլիմայական տեղակատվության անհրաժեշ­տության, սպասարկման, մասնագիտական խորհրդատվության ձևեր և մեթոդներ:

10. ԱԿՆԿԱԼՎՈՂ ԱՐԴՅՈԻՆՔՆԵՐԸ

16. Ծրագրի իրականացումից ակնկալվող արդյունքներն են՝ կանխատեսումների, տեղեկագրերի, տարեգրերի պատրաստում, ծառայու­թյուն­­ների մատուցում և համաշխարհային ու տարածաշրջանային կենտրոններին տեղե­կատվության հաղորդում` համաձայն ՀՕԿ-ի կոնվենցիայով, Անկախ Պետությունների Համագործակցության միջ­պետական համա­ձայնագրերով, սույն ծրագրով ամրագրված, ինչպես նաև երկկողմ պայ­մանագրերով ստանձնած պարտավորությունների։

Հիդրոօդերևութաբանական դիտարկումների, տեղեկատվության տրամադրման սպառողների շրջանակը ըստ ուղղությունների, հաճախականությունը և կատարման ժամկետները իրականացվում են համաձայն ՊՈԱԿ-ի Կանոնադրության և Համաշխարհային օդերևութաբանական կազմակերպության ստանդարտների։

Այդ թվում`

| **Տեղեկատվության անվանումը** | **Տեղեկատվության տրամա­դրման հաճախականությունը և (կամ) կատարման ժամկետը** |
| --- | --- |
| 1. Եղանակի փաստացի քարտեզ | ամենօրյա |
| 1. Հիդրոօդերևութաբանական տեղեկագիր | ամենօրյա |
| 1. Ամսական եղանակային պայմանների կանխատեսում | յուրաքանչյուր ամիս |
| 1. Սեզոնային եղանակային պայմանների կանխատեսում | հոկտեմբեր, մարտ |
| 1. Տեսություններ դիտված եղանակային պայմանների մասին | յուրաքանչյուր ամիս |
| 1. Տեսություններ դիտված և սպասվող երևույթների մասին | յուրաքանչյուր շաբաթ |
| 1. Երևան քաղաքում և մարզկենտրոններում դիտված միջին օրական ջերմաստիճանների տրամադրում Հայաստանի Հանրա­պե­տության առողջապահության նախարարությանը | մայիս-հոկտեմբեր |
| 1. Լիազոր մարմնի ինտերնետ կայքին եղանակի կանխատեսումների և վտան­գավոր երևույթների մասին նախազգուշացումների տրամադրում | ըստ կանխատեսման |
| 1. Հանրապետության 10 մարզերի համար հիդրոօդերևութա­բանական տեղեկագրերի պատրաստում | ամենօրյա |
| 1. Հիդրոօդերևութաբանական սպասվելիք կամ դիտված վտան­­գավոր երևույթների մասին տեղեկատվության պատրաստում | ամենօրյա |
| 1. Հանրային լրատվամիջոցների համար կանխատեսումներ և տեսություններ | ամենօրյա |
| 1. Աերոսինոպտիկական նյութեր և կանխատեսումներ Հա­յաս­տանի Հանրապետության պաշտպանության նախա­րարության ավիացիայի վարչության համար | ամենօրյա |
| 1. Ուլտրամանուշակագույն ճառագայթման ինտենսիվության և գեոմագնիսական դաշտի վիճակի փոփոխությունների գնահատում և կանխատեսում | ամենօրյա |
| 1. Հայաստանի Հանրապետության 10 մարզերի համար հիդրոօդերևութաբանական տեղեկագրերի տրամադրում ՀՀ ներքին գործերի նախարարության փրկարար ծառայությանը | ամենօրյա |
| 1. Հայաստանի Հանրապետության տարածքում տեղա­բաշխ­ված Ռուսաստանի Դաշնության զինված ուժերին հիդ­րոօդերևութաբանական տեղեկատվությամբ և կանխա­տե­սումներով ապահովում | ամենօրյա |
| 1. Շահագրգիռ կազմակերպություններին և բնակչությանը ահազանգում հիդրոօդերևութաբանական վտանգավոր երևույթների մասին | ըստ երևույթների առկայության |
| 1. Երևանի քաղաքապետարանին հիդրոօդերևութաբանական վտանգավոր երևույթների մասին տեղեկատվությամբ և կանխատեսումներով ապահովում | ամենօրյա |
| 1. Ինտերնետային կայքի ամենօրյա թարմացում դիտված եղանակի վերլուծական նյութերով և կանխատեսումներով, ըստ կանխատեսման՝ եղանակի վտանգավոր երևույթների վերաբերյալ նախազգուշացումների տեղադրում: | ամեն օր և ըստ դիտման փաստի |
| 1. Դիտված եղանակի սեզոնային վերլուծությունների տրամադրում Ռուսաստանի Դաշնության հիդրոմետ ծառայության համապատասխան ստորաբաժանումներին և հարավ-արևելյան ու միջերկրածովյան երկրների կլիմայական վերլուծությունների կոնսորցիումին | մայիս, հոկտեմբեր |
| 1. Ավտոմատ օդերևութաբանական կայանների տվյալների համեմատում գործող օդերևութաբանական կայանների տվյալների հետ | 2024-2026 թթ. |
| 1. Եղանակի թվային կանխատեսման փոքր լուծաչափով մոդելի ներդրում | 2024-2026 թթ. |
| 1. Օդերևութաբանական դիտարկումների տվյալների նոր թվային երկակի միջազգային ծածկագրի լիակատար ներդրում | 2024-2026 թթ. |
| 1. Աերոլոգիական դիագրամաների վերլուծություն | ամեն օր |
| 1. Փաստացի և կանխատեսվող տվյալների վիզուալիզացիա քարտեզի տեսքով | 2024-2026 թթ. |
| 1. Վեգետացիայի ընթացքի վերլուծություններ արբանյակային տվյալների միջոցով | վեգետացիայի սեզոնին յուրաքանչյուր տասնօրյակ |
| 1. Ցորենի, խաղողի, կարտոֆիլի ջրապահովվածության   գնահատում զարգացման տարբեր փուլերում | վեգետացիայի սեզոնին յուրաքանչյուր տասնօրյակ |
| 1. Ագրոկլիմայական շրջանների քարտեզագրում | 2024-2026 թթ. |
| 1. Գարնանային վարարումների տարրերի կանխատեսում | մարտ ամիս |
| 1. Գարնանային վարարումների տարրերի կանխատեսման ճշգրտում | Ապրիլ-հունիս ամիսներին  (ըստ անհարժեշտության ) |
| 1. Գետերի ջրի միջին ամսական ելքերի կանխատեսում | ամսական |
| 1. Գետերի վեգետացիոն շրջանի ջրի միջին ելքերի կանխատեսում | տարեկան 1 անգամ |
| 1. Դիտարկվող ջրամբարների առավելագույն լցվածության կանխատեսում | մարտ ամսին |
| 1. Գետերի տասնօրյակային ելքերի կանխատեսում | յուրաքանչյուր տասնօրյակ |
| 1. Գետերի միջին օրական ելքերի որակական կանխատեսում | ամեն օր |
| 1. Ձնածածկույթի վերաբերյալ տեղեկանք | մարտ ամսին |
| 1. Սևանա լճի ջրային հաշվեկշիռը | ամսական և տարեկան |
| 1. Սևանա լճի մակարդակը | ամենօրյա |
| 1. Գետերում ջրի մակարդակի և ելքի տվյալներ | ամենօրյա |
| 1. Հրազդան-Հրազդան, Հրազդան-Արգել, Քասախ-Աշտարակ դիտակետերում ջրի ելքի հաճախականացված չափումներ | պարբերաբար, հունիս-սեպտեմբեր ամիսներին |
| 1. Սևանա լճից բաց թողնված ջրի քանակի վերաբերյալ տվյալներ ըստ Գեղամավան դիտակետի | ամենօրյա, ըստ բացթողումների գրաֆիկի |
| 1. Արփա-Սևան ջրատարով Սևանա լիճ տեղափոխված ջրի քանակի վերաբերյալ տվյալներ | ամենօրյա |
| 1. Սևանա լճի մակարդակի (վարարումների ընթացքում, դեկտեմբերի 31-ի դրությամբ) կանխատեսում | ապրիլ, հունիս, սեպտեմբեր |
| 1. Դիտված հեղեղումների վերաբերյալ տվյալների հավաքագրում և մշակում | մայիս-հոկտեմբեր ամիսներին |
| 1. Գետերի հունային դեֆորմացիաների ուսումնասիրություններ | Առաջին և երրորդ կիսամյակ |
| 1. Տվյալների հաղորդում և փոխանակում | մշտապես, շարունակական |
| 1. Տեղեկանքներ լեռնային և նախալեռնային տարածա­շրջան­ներում աշնանացան ցորենի ցանքի պայմանների մասին | 1-2 անգամ, աշնանը |
| 1. Տեղեկանքներ աշնանացան ցորենի ձմեռման պայմանների մասին | 2 անգամ, փետրվար-մարտ ամիսներին |
| 1. Աշնանացան ցորենի ձմեռման ընթացքում վնասվածության որոշում` ըստ կենսունակության տվյալների | 2 անգամ, փետրվար-մարտ ամիսներին |
| 1. Աշնանացան ցորենի վիճակի կանխատեսում վեգետացիայի սկզբին | 1 անգամ, գարնանը |
| 1. Աշնանացան ցորենի վեգետացիայի սկզբին լեռնային շրջաններում խոնավության պաշարների կանխատեսում | 1 անգամ, գարնանը |
| 1. Աշնանացան ցորենի մոմային հասունացման ժամկետների մասին տեղեկանք | 1 անգամ, գարուն-ամառ ժամանակահատվածում |
| 1. Աշնանացան ցորենի հասկակալման ժամկետների կան­խա­տեսում առանձին տարածաշրջաններում | 1 անգամ գարուն-ամառ ժամանակահատվածում |
| 1. Աշնանացան ցորենի միջին հանրապետական բերքա­տվու­թյան կանխատեսում հասկակալման ժամանակ | 1 անգամ, ամռանը |
| 1. Հացահատիկային մշակաբույսերի միջին բերքատվության կանխատեսում` | մայիս |
| ա․վեգետացիայի վերսկսման ժամանակ | 1. անգամ, գարնանը |
| բ․ցողունակալման ժամանակ | 1. անգամ, գարնանը |
| գ․հասկակալման ժամանակ | 1 անգամ, գարուն-ամառ ժամանակահատվածում |
| 55) Տեղեկանք հովտային շրջաններում վաղահաս կարտո­ֆիլի ցանքի ժամկետների վերաբերյալ | 1 անգամ, փետրվար-մարտ ամիսներին |
| 56) Կարտոֆիլի միջին հանրապետական բերքատվության կանխատեսում | 1 անգամ, գարնանը |
| 57) Տեղեկանք ջերմասեր կուլտուրաների ցանքի ժամկետ­ների մասին` Արարատյան հովտում և նախալեռնային շրջաններում | 1 անգամ, գարնանը |
| 58) Բանջարանոցային մշակաբույսերի հանրապետական բեր­քատվու­թյան կանխատեսում | 1 անգամ, գարուն-ամառ ժամանակահատվածում |
| 59) Ծիրանի և դեղձի ծաղկման ժամկետների կանխա­տեսում | 1 անգամ, գարնանը |
| 60) Ծիրանի միջին բերքատվության կանխատեսում | 1 անգամ, գարնանը |
| 61) Արարատյան հովտում խաղողի ծաղկման ժամկետ­ների կանխատեսում | 1 անգամ, գարնանը |
| 62) Լեռնային խոտհարքներում խոտի համախառն բերքա­տվության կանխատեսում | 1 անգամ, գարուն-ամառ ժամանակահատվածում |
| 63) Գարնանացան գարու բերքատվության կանխատեսում հանրապետությունում` ըստ զարգացման փուլերի | 2-3 անգամ, գարուն-ամառ ժամանակահատվածում |
| 1. Հողի խոնավության պաշարների կանխատեսում վե­գե­տա­ցիայի սկսվելուց առաջ` ըստ գոտիների, 0-10 սմ, 0-20 սմ, 0-50 սմ հողաշերտերում | 1 անգամ, գարնանը |
| 1. Տասնօրյակային ագրոտեղեկագրերի կազմում | յուրաքանչյուր տասնօրյակ |
| 1. Բույսերի ձմեռային հանգստի շրջանի ագրոօդերևութաբանական տեղեկագրի կազմում | ամսական, ձմռան ընթացքում |
| 1. Հարավային նախալեռնային գոտում աշնանացան ցորե­նի բերքահավաքի ժամանակ սպասվող ագրոկլիմա­յական պայմանների մասին տեղեկանք | 1 անգամ, ամռանը |
| 1. Աշնանացան ցորենի, կարտոֆիլի և խաղողի բերքատվության կանխատեսում արբանյակային տեղեկատվության կիրառմամբ | հուլիս |
| 1. ՀՕԿ-ի VI տարածաշրջանային ասոցիացիայի կենտրոնին և Հայաստանի Հանրապետության ազգային վիճակագրական ծառայությանը կլիմայական վերլուծության տրամադրում | փետրվար |
| 1. Ամսական, սեզոնային և տարեկան բնութագրերի վերլուծություն (միջին ջերմաստիճան, տեղումների քանակ և դրանց շեղումը նորմայից) | մշտապես, շարունակական |
| 1. մոնիթորինգի արդյունքների անգլերեն տարբերակի տրամադրումը Գերմանիայի եղանակի ծառայությանը` ՀՕԿ-ի Եվրոպայի տարածաշրջանի կլիմայական մոնիթորինգի համակարգի կայքում տեղադրելու համար. | փետրվար |
| 1. Տեղումների և ջերմաստիճանի նորմերի վերահաշվարկ՝ ընդգրկելով նախորդ տարվա դիտարկումների տվյալները | մշտապես, շարունակական |
| 1. Կլիմայի փոփոխության միջկառավարական խմբի կողմից առաջարկված գլոբալ կլիմայական մոդելի կիրառություն, կլիմայի փոփոխության գնահատականների ճշգրտում | շարունակական |
| 1. Կլիմայի փոփոխության ազդեցությունը քաղաքային կլիմայի ջերմային ռեժիմի փոփոխության վրա | մշտապես, շարունակական |
| 1. Հայաստանի Հանրապետության տարածքում տաք և ցուրտ ալիքների գնահատում | մշտապես, շարունակական |
| 1. Հայաստանի տարածքի ագրոկլիմայական գոտիակա­նացում՝ առանձնացնելով շրջանները, որոնք կլիմայական առումով հարմար են որոշակի մշակաբույսերի աճեցման համար, ըստ միջավայրի հիդրոօդերևութաբանական պայմանների | 2024-2026 թթ. |
| 1. Հայաստանի Հանրապետության տարածքում և առանձին կլիմայական գոտիներում, ջերմաստիճանի և տեղումների տարեկան սեզոնային կտրվածքով, փոփոխությունների սպասվող սցենարները՝ ըստ գլոբալ և տարածաշրջանային մոդելների | մշտապես, շարունակական |
| 1. բարելավել եղանակի թվային կանխատեսման WRF մոդելի արդյունքները կոնվեկցիոն պրոցեսների համար՝ փորձարկելով տարբեր միկրոֆիզիկական և կոնվեկտիվ պարամետրիզացիաների սխեմաներ | 2024-2026 թթ. |
| 1. WRF ամերիկյան և եղանակի թվային կանխատեսման փոքր լուծաչափով մոդելի ուսումնասիրություներ | 2024-2026 թթ |
| 1. վտանգավոր երևույթների առանձին դեպքերի կանխատեսումների բարելավում WRF մոդելով | 2024-2026 թթ |
| 1. Իրականացնել Հայաստանի Հանրապետության տարածքում երաշտային պայ­մանների տասնօրյակային, ամսական և սեզոնային մոնիթորինգ՝ օգտագործելով նաև բուսականության աճի գնահատման արբանյակային տեղեկատվությունը: | ապրիլ-հոկտեմբեր |
| 1. «Կլիմայի կանխատեսման գործիք» ծրագրային փաթեթի կիրառություն գնահատելու գլոբալ շրջանառության պրոցեսների և տեղական շրջանառության վիճակագրական կապերը | 2024-2026 թթ |
| 1. Հայաստանի տարածաշրջանում կլիմայական էքստրեմումների ինդեքսների գնահատում, տնտեսության համապատասխան ոլորտների սպասարկում | մշտապես, շարունակական |
| 1. Հայաստանի տարածքի արեգակնային ճառագայթման բաշխման քարտեզների կազմման համար օգտագործել ակտինոմետրիական նորացված ցանցի և կլիմայական մոնիթորինգի արբանյակային տվյալները | մշտապես, շարունակական |
| 1. Տարբեր բիզնես ծրագրերում կլիմայական տեղակատվու­թյան անհրաժեշտության, սպասարկման, մասնագիտական խորհրդատվության ձևեր և մեթոդներ | 2024-2026 թթ |
| 1. Տարեգրերի և տեղեկագրերի կազմում՝ | մշտապես, շարունակական |
| ա․ագրոօդերևութաբանական |
| բ․հիդրոլոգիական |
| գ․ռադիոլոգիական |
| 1. Տվյալների բանկի ստեղծում | մշտապես, շարունակական |
| ա․օդերևութաբանական |
| բ․հիդրոլոգիական |
| գ․աերոլոգիական |
| դ․ակտինոմետրիական |
| ե․օզոնոմետրիական |
| 1. Գետնամերձ օդերևութաբանական դիտարկումների 17 կայանների տվյալների միջազգային ծածկագրով տրամադրում Մոսկվայի տարածաշրջանային կենտրոն` համաձայն ԱՊՀ միջպետական համաձայնագրի | ամենօրյա |
| 1. Կլիմայի ունիվերսալ երկուական միջազգային ծածկագրերով գետնամերձ և աերոլոգիական տվյալների փոխանակության ապահովում համաշխարհային կենտրոնների համար | ամսական |
| 1. Դիտված վտանգավոր երևույթների սեզոնային տեղեկագրի տրամադրում Տվյալների համաշխարհային կենտրոնին | ապրիլ, նոյեմբեր |
| 1. Ռադիոզոնդարկման տվյալների հաղորդում ՀՕԿ-ի երեք տարածաշրջանային կենտրոններին | ամենօրյա |
| 1. Օզոնոմետրիական տվյալների հաղորդում ՀՕԿ-ի Տո­րոն­տոյի (Կանադա) տարածաշրջանային կենտրոնին | ամսական |
| 1. Գամմա ֆոնի շաբաթական տվյալների հաղորդում Ռուսաս­տանի Դաշնության Օբնինսկ քաղաքի «Թայֆուն» գի­­տա­արտադրական միավորմանը | շաբաթական, ամսական |

XI. ՄԻՋՈՑԱՌՈՒՄՆԵՐԸ

17. «Հայհիդրոմետ» ՊՈԱԿ-ի հետագա կայուն գործունեության ապահովման, նոր տեխնոլոգիաների ներդրման և մասնագիտական կադրերի պատրաստման, վերապատրաստման և որակավորման բարձրացման նպատակով իրականացնել՝

1) հիդրոօդերևութաբանական դիտարկումների պետական ցանցի փուլային ավտոմատացման և ծառայության արդիականացման ուղղությամբ արդեն իսկ մեկնարկած միջոցառումների շարունակականության ապահովում․

2) վտանգավոր հիդրոօդերևութաբանական երևույթների կանխատեսման և վաղօրոք նախազգուշացման համակարգի հիմնում․

3) կլիմայի փոփոխության նկատմամբ առաջնահերթ զգայուն հիվանդությունների համար ջերմային ալիքների վաղ նախազգուշացման համակարգերի ներդնում․

4) եղանակային կանխատեսումների մշտադիտարկման և վաղ ազդարարման միասնական տեղեկատվական համակարգի ստեղծում․

5) մասնագետների վերապատրաստում և ատեստավորում` ըստ կարգի և ժամանակացույցի.

6) համագործակցություն Հայաստանի Հանրապետության բարձրագույն ուսումնական հաստատությունների հետ՝ ուսանողներին աջակցելու, նրանց ուսումնական պրակտիկան կազմակերպելու և, ըստ հնարավորության, մասնագիտական աշխատանքով ապահովելու ուղղությամբ.

7) ՀՕԿ-ի հիմնական սահմանադրական մարմինների և ԱՊՀ հիդրոօդերևութաբանության միջպետական խորհրդի (այսուհետ՝ ՀՄԽ) հերթական նստաշրջաններին մասնակցություն, ինչպես նաև ընդունված որոշումների կատարում.

8) միջոցառումներ` նվիրված օդերևութաբանության, օզոնային շերտի պահպանության և ջրի համաշխարհային օրերին.

9) միջազգային և տարածաշրջանային մակարդակով կայուն գործընկերության ապահովում, մասնավորապես, միջազգային կառույցների և գործընկեր երկրների կողմից համատեղ հետաքրքրություն ներկայացնող ծրագրերին և միջոցառումներին մասնակցության խթանում․

10) ՀՕԿ-ի, ԱՊՀ և ՀՄԽ-ի, ինչպես նա այլ ծրագրերով մասնագետների վերապատրաստում և որակավորման բարձրացում.

11) այլ երկրների ազգային հիդրոօդերևութաբանական ծառայությունների, ինչպես նաև միջազգային կազմակերպությունների (այդ թվում՝ դոնոր) հետ համագոր-ծակցության ընդլայնում և ծրագրերի իրականացում՝ համաձայն ցանկի.

**ՆԱԽԱՏԵՍՎՈՂ ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅԱՆ**

**ՄԻՋՈՑԱՌՈՒՄՆԵՐԻ ՑԱՆԿԸ**

|  |  |  |  |  |  |  |
| --- | --- | --- | --- | --- | --- | --- |
| հ/հ | | Վայրը | Միջոցառման անվանումը (նպատակը) | Ժամկետը  2024 թ. | Ժամկետը 2025 թ. | Ժամկետը  2026 թ. |
| 1. | ԱՊՀ, ըստ կայանալու վայրի | ԱՊՀ ՀՄԽ-ի աշխատանքային խմբերի նիստեր | 2-րդ եռ. | 2-րդ եռ. | 2-րդ եռ. |
| 2. | ԱՊՀ երկրներ | ԱՊՀ ՀՄԽ-ի 35-րդ, 36-րդ, 37-րդ նստաշրջաններ | 3-րդ եռ. | 3-րդ եռ. | 3-րդ եռ. |
| 3. | Ռուսաստանի Դաշնություն  քաղաք Մոսկվա | ՀՄԿ ՊՈԱԿ-ի և Ռուսհիդրոմետի միջև երկկողմ համագործակցության վերաբերյալ քննարկումներ` Գիտատեխնիկական համագործակցության 2024-2026 թթ․ ծրագրի կազմում և դրանից բխող  աշխատանքների իրականացում | ըստ պայմանավոր-վածության | ըստ պայմանավոր-վածության | ըստ պայմանավոր-վածության |
| 4. | Ռուսաստանի Դաշնություն  քաղաք Մոսկվա | Մասնակցություն Ռուսհիդրոմետի  կոլեգիայի ընդլայնված նիստերի աշխատանքներին | I եռամսյակ | I եռամսյակ | I եռամսյակ |
| 5. | Ռուսաստանի Դաշնություն  քաղաք Մոսկվա, քաղաք Սանկտ Պետերբուրգ | Հիդրոօդերևութաբանության բնագավառում մասնագետների վերաորակավորման և վերապատրաստման ուղղությամբ համագործակցության մասին ԱՊՀ միջպետական համաձայնագրի շրջանակներում մասնագետների վերապատրաստում Ռուսաստանի Դաշնությունում ՀՕԿ-ի ռեգիոնալ ուսուցողական կենտրոնում | ըստ ուսումնական ծրագրերի և ֆինանսական հնարավորության | ըստ ուսումնական ծրագրերի և ֆինանսական հնարավորության | ըստ ուսումնական ծրագրերի և ֆինանսական հնարավորության |
| 6. | Շվեյցարիայի Համադաշնություն, քաղաք Ժնև | Մասնակցություն ՀՕԿ-ի հիմնական սահմանադրական մարմինների (գործադիր խորհրդի, տարածաշրջանային ասոցիացիաների, տեխնիկական հանձնաժողովների)  նստաշրջաններին | տարվա ընթացքում | տարվա ընթացքում | տարվա ընթացքում |
| 7․ | Ըստ կայանալու վայրի | Մասնակցություն ՄԱԿ-ի կլիմայի փոփոխության մասին շրջանակային կոնվենցիայի Կողմերի համաժողովներին (COP) | Ըստ ֆինանսական  հնարավորու-թյունների | Ըստ ֆինանսական  հնարավորու-թյունների | Ըստ ֆինանսական  հնարավորու-թյունների |
| 8. | Ըստ կայանալու վայրի | Մասնագետների վերապատրաստում ՀՕԿ-ի տարածաշրջանային ուսուցողական կենտրոններում` ՀՕԿ-ի  կրթության ծրագրի շրջանակներում | ըստ ֆինանսական հնարավորու-թյունների | ըստ ֆինանսական հնարավորությունների | ըստ ֆինանսական հնարավորու-թյունների |
| 9. | «Բազմաբնույթ  աղետների վաղ  նախազգուշացման  միասնական  տարածաշրջանային համակարգ`  Ասիայի և  Աֆրիկայի  տարածաշրջանի  համար» ծրագիր  **Թաիլանդի Թագավորություն** քաղաք Բանգկոկ | «Հայհիդրոմետ» ՊՈԱԿ-ի և «Բազմաբնույթ աղետների վաղ նախազգուշացման  միասնական տարածաշրջանային  համակարգ` Ասիայի և Աֆրիկայի տարածաշրջանի համար» ծրագրի միջև  փոխըմբռնման հուշագրի շրջանակներում` մասնակցություն ծրագրի  խորհրդի և այլ հանդիպումների  աշխատանքներին, փոխայցելություններ,  համատեղ ծրագրերի իրականացում,  աշխատաժողովների կազմակերպում | ըստ  պայմանավոր-վածության  և ֆինանսական  հնարավորու-թյունների | ըստ  պայմանավոր-վածության  և ֆինանսական  հնարավորու-թյունների | ըստ  պայմանավոր-վածության  և ֆինանսական  հնարավորու-թյունների |
| 10. | Ֆրանսիայի Հնարապետություն,  քաղաք Թուլուզ | «Մետեո-Ֆրանս» և «Մետեո-Ֆրանս  ինթերնեյշնլ» կազմակերպությունների  հետ երկկողմ համագործակցության  քննարկում, համատեղ ծրագրերի իրականացում, փոխայցելություններ | ըստ  պայմանավոր-վածության  և ֆինանսական  հնարավորու-թյունների | ըստ  պայմանավոր-վածության  և ֆինանսական  հնարավորու-թյունների | ըստ  պայմանավոր-վածության  և ֆինանսական  հնարավորու-թյունների |
| 11. | Ըստ կայանալու  վայրի | Մասնակցություն ՀՕԿ  ծրագրերի շրջանակներում կազմակերպվող  հանձնաժողովների, աշխատանքային  խմբերի, կոնֆերանսների,  աշխատաժողովների աշխատանքներին | ըստ  պայմանավոր-վածության  և ֆինանսական  հնարավորու-թյունների | ըստ  պայմանավոր-վածության  և ֆինանսական  հնարավորու-թյունների | ըստ  պայմանավոր-վածության  և ֆինանսական  հնարավորու-թյունների |
| 12. | ՀՕԿ քարտուղարություն | ՀՕԿ ծրագրերի շրջանակներում  գործիք-սարքավորումների և ծրագրային փաթեթներ ձեռք բերելու ուղղությամբ  աշխատանքների իրականացում | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 13. | Ֆրանսիայի Հանրապետություն | Ֆրանսիական «Meteo Modem» և ֆրանսիական «Սաժիմ» ֆիրմաների հետ տեխնիկական հարցերով համագործակ-  ցության իրականացում | ըստ պայմանավոր-վածության և ֆինանսական  հնարավորու-թյունների | ըստ պայմանավոր-վածության և ֆինանսական  հնարավորու-թյունների | ըստ պայմանավոր-վածության և ֆինանսական  հնարավորու-թյունների |
| 14. | Նորվեգիայի Թագավորությունքաղաք Օսլո | Նորվեգիայի ջրի և էներգիայի կազմակերպության հետ երկկողմ համագործակցության քննարկում, համատեղ ծրագրերի իրականացում, փոխայցելություններ | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 15․ | Իրանի Իսլամական Հանրապետություն | Իրանի Իսլամական Հանրապետություն օդերևութաբանական կազմակերպութան հետ երկկողմ համագործակցության քննարկում, համատեղ ծրագրերի իրականացում, փոխայցելություններ | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 16․ | Շվեյցարիայի Հմադաշնություն, քաղաք Ժնև | Օդերևութաբանության և կլիմայագիտության դաշնային գրասենյակի հետ երկկողմ համագործակցության քննարկում, համատեղ ծրագրերի իրականացում, փոխայցելություններ | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 17․ | Ավստրիական Հանրապետություն | Ավստրիայի երկրաբանության, երկրաֆիզիկայի, կլիմայագիտության և օդերևութաբանության դաշնային ինստիտուտի հետ երկկողմ համագործակցության քննարկում, համատեղ ծրագրերի իրականացում, փոխայցելություններ | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 18․ | Հարավային Կորեա | Հարավային Կորեայի օդերևութաբանական վարչության հետ երկկողմ համագործակցության քննարկում, համատեղ ծրագրերի իրականացում, փոխայցելություններ | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 19․ | Արաբական Միացյալ Էմիրություններ | Ազգային օդերևութաբանության կենտրոնի հետ երկկողմ համագործակցության քննարկում, համատեղ ծրագրերի իրականացում, փոխայցելություններ | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 20․ | Ճապոնիա | Ճապոնիայի օդերևութաբանական գործակալության հետ երկկողմ համագործակցության քննարկում, համատեղ ծրագրերի իրականացում, փոխայցելություններ | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 21․ | Իտալիայի Հանրապետություն | Ռազմական ավիացիայի և օդերևութաբանության գլխավոր գրասենյակի հետ երկկողմ համագործակցության քննարկում, համատեղ ծրագրերի իրականացում, փոխայցելություններ | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 22․ | Չինաստանի   Ժողովրդական Հանրապետություն | Օդերևութաբանական վարչության ուսումնական կենտրոնում վերապատրաստումների մասնակցություն | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 23. | Ըստ կայանալու վայրի | Մասնակցություն Միջերկրածովյան կլիմայի կանխատեսման (MedCOF), Հարավ-արևելյան Եվրոպայի կլիմայի կանխատեսման (SEECOF) և Հյուսիսային Եվրասիայի կլիմայի կանխատեսման (NEACOF) հերթական տարածաշրջանային ֆորումների աշխատանքներին | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |
| 24. | Ռուսաստանի Դաշնություն  քաղաք Սանկտ  Պետերբուրգ, քաղաք Կիսլովոդսկ | Հիդրոօդերևութաբանական նմուշային սարքերի ստուգաճշտում և չափաբերում | ըստ ժամկետների | ըստ ժամկետների | ըստ ժամկետների |
| 25․ | Էստոնիայի Հանրապետություն | Համագործակցության խորացում երկուստեք հետաքրքրություն ներկայացնող ոլորտներում | ըստ պայմանավոր-վածության և ֆինանսական  հնարավորու-թյունների | ըստ պայմանավոր-վածության և ֆինանսական  հնարավորու-թյունների | ըստ պայմանավոր-վածության և ֆինանսական  հնարավորու-թյունների |
| 26․ | Գերմանիայի Դաշնային Հանրապետություն, քաղաք Հոենպայ  սենբերգ | Դոբսոնի սպեկտրոֆոտոմետրի հերթական ստուգաբերում` ըստ ստուգաբերման եվրոպական կենտրոնի ծրագրի | ըստ պայմանավոր-վածության |  |  |
| 27․ | Գերմանիայի Դաշնային Հանրապետություն, քաղաք Օֆֆենբախ | Գերմանիայի Դաշնային Հանրապետություն օդերևութաբանական ծառայության (DWD) միջև համագործակցության շրջանակներում փոխայցելություններ, նոր ծրագրերի քննարկում | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների | ըստ պայմանավոր-վածության և ֆինանսական հնարավորու-թյունների |

12. ԾՐԱԳՐԻ ՖԻՆԱՆՍԱԿԱՆ ԱՊԱՀՈՎՈՒՄԸ

19. Ծրագրի ֆինանսական ապահովումն իրականացվում է`

1) «Հայհիդրոմետ» ՊՈԱԿ-ի համար յուրաքանչյուր տարվա համար Հայաստանի Հանրապե­տության պետական բյուջեով նախատեսված պետական աջակցության հաշվին.

2) ձեռնարկատիրական գործունեությունից «Հայհիդրոմետ» ՊՈԱԿ-ի ստացած եկամուտ­ների հաշվին.

3) Հայաստանի Հանրապետության օրենքով չարգելված այլ ֆինան­սա­կան աղ­բյուր­ներից: